
Ministru kabineta noteikumi Nr. 639
Rīgā 2022. gada 18. oktobrī (prot. Nr. 53 5. §)
Grozījumi Ministru kabineta 2010. gada 29. jūnija noteikumos Nr. 606 "Noteikumi par karavīra un zemessarga uzturdevas kompensācijas apmēru un izmaksāšanas kārtību"
Izdoti saskaņā ar Valsts un pašvaldību institūciju amatpersonu
un darbinieku atlīdzības likuma 35.panta pirmo daļu un Latvijas Republikas
Zemessardzes likuma 33.panta pirmo daļu
· Izdarīt Ministru kabineta 2010. gada 29. jūnija noteikumos Nr. 606 "Noteikumi par karavīra un zemessarga uzturdevas kompensācijas apmēru un izmaksāšanas kārtību" (Latvijas Vēstnesis, 2010, 104., 148. nr.; 2011, 192. nr.; 2012, 106. nr.; 2013, 215. nr.; 2016, 124. nr.; 2021, 104. nr.; 2022, 34., 123. nr.) šādus grozījumus:
· 1. Izteikt noteikumu nosaukumu šādā redakcijā:
· "Noteikumi par karavīra, militārā darbinieka un zemessarga uzturdevas kompensācijas apmēru un izmaksāšanas kārtību".
· 2. Izteikt 1. punktu šādā redakcijā:
· "1. Noteikumi nosaka uzturdevas kompensācijas (turpmāk – kompensācija) apmēru karavīriem, militārajiem darbiniekiem un zemessargiem, kā arī kompensācijas izmaksāšanas kārtību."
· 3. Izteikt 4. punktu šādā redakcijā:
· "4. Karavīrs un militārais darbinieks saņem šo noteikumu 3.1. apakšpunktā minēto kompensāciju."
· 4. Izteikt 6.6. apakšpunktu šādā redakcijā:
· "6.6. karavīri, militārie darbinieki un zemessargi, kuri ne mazāk par 24 stundām bez pārtraukuma piedalās dienesta pienākumu izpildē vai militārajās mācībās lauka apstākļos, – dienesta pienākumu izpildes dienā."
· 5. Izteikt 7. punktu šādā redakcijā:
· "7. Kompensāciju karavīram un militārajam darbiniekam izmaksā reizi mēnesī, pārskaitot to uz karavīra vai militārā darbinieka norādīto kontu kredītiestādē. Zemessargam kompensāciju aprēķina un izmaksā reizi ceturksnī."
· 6. Izteikt 8. punktu šādā redakcijā:
· "8. Kompensāciju par nepilnu kalendāra mēnesi karavīram un militārajam darbiniekam aprēķina un izmaksā proporcionāli attiecīgajā mēnesī nodienēto dienu skaitam."

